ร้านนี้อยู่ในโรงแรมสายลม เลยปากซอยหัวหิน 81 มา 10 เมตร เข้ามาจอดรถในที่จอดรถของโรงแรมสายลม ร้านอยู่ติดชายหาด ลมเย็นสบาย นั่งชมวิวคนเล่นกีฬาทางน้ำมากมาย มีรายการอาหารให้เลือกหลากหลาย

นีเพิ่งมาครั้งแรก จำได้ว่าเคยอ่านเจอผ่านๆ จากในพันทิป เพิ่งมีโอกาสได้มาลอง 

- เนื้อสันผัดคะน้า เนื้อนุ่ม ผัดรสกลางๆ อร่อยใช้ได้

- ต้มยำกุ้ง เข้มข้นแต่เค็มเกินไป ขาดรสเปรี้ยว กุ้งสด เห็ดฟางเยอะดี

- ทอดมันกุ้ง ได้ชิมคำเดียว เนื้อทอดมันอร่อยได้รสกุ้ง แต่แป้งชุบด้านนอกไม่ค่อยกรอบ

- ปลาหมึกผัดกระเทียม ปลาหมึกตัวเล็ก แต่สด ผัดออกเค็มหน่อยๆ 

- เนื้อปูผัดผงกระหรี่ เนื้อปูเยอะพอสมควร ผงกระหรี่เข้มข้น แต่รสไม่ค่อยกลมกล่อม

- ปลากระพงทอดน้ำปลา ปลาสด ทอดด้านนอกกรอบ เนื้อด้านในหวานอร่อย

- หอยหลอดผัดฉ่า เคยกินที่ดอนหอยหลอด จำได้ว่าอร่อยดี แต่ของร้านนี้หอยไม่สด เหมือนแช่น้ำไว้นาน มีน้ำค้างในตัวหอย กินคำเดียวพอ

การตกแต่งร้านธรรมดา แต่บรรยากาศธรรมชาติดี ร่มรื่น ไปตอนเที่ยงแดดร้อนมาก แต่ในร้านนี้ลมเย็นสบาย วิวทะเลดี พนักงานบริการดี อาหารทยอยออก ไม่ต้องรอนาน